मोहम्मद रफी ने साल 1944 में आई पंजाबी फिल्म ‘गुल बलोच’ में आवाज दी। इसके बाद वह साल 1946 में हिंदी सिनेमा में किस्मत आजमाने के लिए मुंबई चले आए, जहां संगीतकार नौशाद ने उन्हें फिल्म ‘पहले आप’ में गाने का मौका दिया। नौशाद के संगीत से सजी फिल्म ‘अनमोल घड़ी’ (1946) के गीत ‘तेरा खिलौना टूटा’ से रफी को पहली बार प्रसिद्धि मिली। ‘शहीद’, ‘मेला’, और ‘दुलारी’ के लिए भी रफी के गाए गीत खूब मशहूर हुए लेकिन ‘बैजू बावरा’ के गीतों ने रफी को मुख्यधारा के गायकों में लाकर खड़ा कर दिया।